Miðvikudaginn 5. desember var útskrift frá símenntunardeild Háskólans á Bifröst . Alls útskrifðuast 16 nemar . Fjórir með diplóma í verslunarstjórnun og 12 af námskeiðinu „ Upplýsingatækni og bókhald “ sem haldið var í samvinnu við Símenntunarmiðstöðina á Vesturlandi og Visku fræðslu - og símenntunarmiðstöð Vestmannaeyja . Af þeim fjórum nemendum sem útskrifuðust með diplóma í verslunarstjórnun fékk Björn Björnsson verðlaun frá Samtökum verslunar og þjónustu fyrir góðan námsárángur . Ágúst Einarsson rektor flutti ávarp og útskrifaði nema . Í máli sínu kom rektor m.a. inn á mikilvægi menntunar og hvatti nemendur til að nýta sér þá möguleika sem þeim stæðu opnir . Inga Dóra Halldórsdóttir , framkvæmdastjóri Símenntunarmiðstöðvarinnar á Vesturlandi tók einnig til máls . Þetta er í annað sinn sem Símenntunarmiðstöðin á Vesturlandi og Háskólinn á Bifröst eru í samstarfi með þetta námskeið . Viska , fræðslu - og símenntunarmiðstöð Vestmannaeyja tók þátt í samstarfinu að þessu sinni en átta nemendur útskrifuðust frá Vestmannaeyjum . Í tilefni af útskriftinni hélt Ágúst Einarsson rektor til Vestmannaeyja og útskrifaði nemendur með formlegum hætti .